ಅಭಯ ಹಿರಣ್ಮಯಿ (ಜನನ ೨೪ ಮೇ ೧೯೮೯) ಒಬ್ಬ ಭಾರತೀಯ ಹಿನ್ನೆಲೆ ಗಾಯಕಿ. ಇವರು ಮಲಯಾಳಂ ಮತ್ತು ತೆಲುಗು ಭಾಷೆಗಳಲ್ಲಿನ ಚಲನಚಿತ್ರ ಸಂಗೀತಕ್ಕಾಗಿ ಹಾಡುಗಳನ್ನು ರೆಕಾರ್ಡ್ ಮಾಡಿದ್ದಾರೆ ಮತ್ತು ಹಿನ್ನೆಲೆ ಗಾಯನವನ್ನು ನೀಡಿದ್ದಾರೆ. == ಆರಂಭಿಕ ಜೀವನ ಮತ್ತು ಶಿಕ್ಷಣ == ತಿರುವನಂತಪುರಂನಲ್ಲಿ ಸೃಜನಾತ್ಮಕವಾಗಿ ಒಲವು ಹೊಂದಿರುವ ಕುಟುಂಬದಲ್ಲಿ ಜನಿಸಿದ ಹಿರಣ್ಮಯಿರವರು ಸಂಗೀತದಲ್ಲಿ ಯಾವುದೇ ಔಪಚಾರಿಕ ತರಬೇತಿಯನ್ನು ತೆಗೆದುಕೊಳ್ಳಲಿಲ್ಲ.ಸಂಗೀತದ ಮೊದಲ ಪಾಠವನ್ನು ತನ್ನ ತಾಯಿಯಾದ ಲತಿಕಾ ಅವರಿಂದ ಪಡೆದರು. ಲತಿಕಾ ಅವರು ಪ್ರೊ. ನೆಯ್ಯಟ್ಟಿಂಕರ ಎಂಕೆ ಮೋಹನಚಂದ್ರನ್ರವರ ಶಿಷ್ಯೆ ಹಾಗೂ ಸಂಗೀತ ಕ್ಷೇತ್ರದಲ್ಲಿ ಪದವೀಧರೆಯಾಗಿದ್ದರು. ಅಲ್ಲದೇ ತನ್ನ ತಂದೆಯ ಸಹೋದರ ಸ್ವಾತಿ ತಿರುನಾಳ್ ಸಂಗೀತ ಕಾಲೇಜಿನಲ್ಲಿ ಪ್ರಾಧ್ಯಾಪಕರಾಗಿದಾಗ ನಡೆಸಿದ ಸಂಗೀತ ಪಾಠಗಳನ್ನು ಆಲಿಸುವ ಮೂಲಕ ಸಂಗೀತದಲ್ಲಿ ಹೆಚ್ಚಿನ ಜ್ಞಾನವನ್ನು ಪಡೆದರು. ಆಕೆಯ ತಂದೆ ಜಿ. ಮೋಹನ್ ದೂರದರ್ಶನ ಕೇಂದ್ರದ ಕಾರ್ಯಕ್ರಮ ನಿರ್ಮಾಪಕರಾಗಿದ್ದರು . ಹಿರಣ್ಮಯಿ ಅವರು ತಿರುವನಂತಪುರದಲ್ಲಿ ಬೆಳೆದು, ಅಲ್ಲಿ ಅವರು ಕಾರ್ಮೆಲ್ ಶಾಲೆಯಲ್ಲಿ ಓದಿದರು. ಅವರು ಸಂಗೀತದಲ್ಲಿ ತಮ್ಮ ವೃತ್ತಿಜೀವನವನ್ನು ಮುಂದುವರಿಸುವ ಮೊದಲು ಮುಸ್ಲಿಂ ಅಸೋಸಿಯೇಶನ್ ಕಾಲೇಜ್ ಆಫ್ ಇಂಜಿನಿಯರಿಂಗ್, ವೆಂಜರಮೂಡುನ ತಿರುವನಂತಪುರದಲ್ಲಿ ಎಂಜಿನಿಯರಿಂಗ್ ಓದಿದರು. ಅಭಯ ಅವರು ಗಾನ ಸಂಯೋಜಕರಾದ ಗೋಪಿ ಸುಂದರ್ ಅವರೊಂದಿಗೆ ಲಿವ್-ಇನ್ ಸಂಬಂಧದಲ್ಲಿದ್ದರು ಮತ್ತು ಜುಲೈ ೨೦೧೮ ರಲ್ಲಿ ಸುಂದರ್ ಅವರು ೯ ವರ್ಷಗಳ ಕಾಲ ಒಟ್ಟಿಗೆ ಇದ್ದುದನ್ನು ಬಹಿರಂಗಪಡಿಸಿದರು. ಮೇ ೨೦೨೨ ರಂದು, ಗಾಯಕ ಅಮೃತಾ ಸುರೇಶ್ ಅವರೊಂದಿಗಿನ ಸಂಬಂಧವನ್ನು ದೃಢೀಕರಿಸುವ ಮೂಲಕ ಗೋಪಿ ಸುಂದರ್ ಅಭಯ ಅವರೊಂದಿಗಿನ ಸಂಬಂಧವನ್ನು ಮುರಿದರು. == ವೃತ್ತಿ == ಹಿರಣ್ಮಯಿ ಅವರು ೨೦೧೪ ರಲ್ಲಿ ಮಲಯಾಳಂ ಚಲನಚಿತ್ರದ ಗೀತೆಗಳಿಗೆ ಹಿನ್ನೆಲೆ ಗಾಯನವನ್ನು ಒದಗಿಸುವ ಮೂಲಕ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ನಾಮಸೂಚಕ ಚಿತ್ರದ ನಾಕು ಪೆಂಟಾ, ನಾಕು ಟಾಕಾ ಹಾಡಿನ ಮೂಲಕ ಅವರು ಸಿನೆಮಾ ಗಾಯನ ಜೀವನಕ್ಕೆ ಪ್ರವೇಶ ಮಾಡಿದರು. ಸ್ವಾಹಿಲಿ ಉಪಭಾಷೆಯಲ್ಲಿ ಬ್ಯಾಕಪ್ ಗಾಯನವನ್ನು ಒದಗಿಸಿದರು. ಅದರ ನಂತರ ದಿಲೀಪ್ - ಮಮತಾ ಮೋಹನ್‌ದಾಸ್ ಅಭಿನಯದ ಟು ಕಂಟ್ರಿಸ್‌ನಲ್ಲಿ ಕೂಡಾ ಹಾಡಿದರು. ಅದೇ ವರ್ಷ, ಅವರು ತೆಲುಗು ಚಿತ್ರ ಮಲ್ಲಿ ಮಲ್ಲಿ ಇದಿ ರಾಣಿ ರೋಜು ಗಾಗಿ ಚೋಟಿ ಜಿಂದಗಿ ಹಾಡನ್ನು ಹಾಡಿದರು. ೨೦೧೬ರಲ್ಲಿ, ಅವರು ಜೇಮ್ಸ್ ಅಂಡ್ ಆಲಿಸ್ ಚಿತ್ರಕ್ಕಾಗಿ ಕಾರ್ತಿಕ್ ಜೊತೆಗೆ ರೊಮ್ಯಾಂಟಿಕ್ ಬಲ್ಲಾಡ್ ಮಜಯೇ ಮಜಯೇಗೆ ತಮ್ಮ ಗಾಯನವನ್ನು ನೀಡಿದರು. ನಂತರದ ವರ್ಷದಲ್ಲಿ, ಕೋಯಿಕೋಡ್ ಹಾಡು, ಕೋಯಿಕೋಡ್ ಮತ್ತು ಅದರ ಹಳ್ಳಿಗಾಡಿನ ಸಂಗೀತವನ್ನು ಸಂಯೋಜಿಸಿದರು. ಮಲಯಾಳಂ ಚಲನಚಿತ್ರವಾದ ಗೂಡಲೋಚನಕ್ಕಾಗಿ ದೀರ್ಘಕಾಲದ ಸಹಯೋಗಿ, ಗೋಪಿ ಸುಂದರರವರು ಬಿಡುಗಡೆ ಮಾಡಿದ ಕೋಯಿಕೋಡ್ ಹಾಡು ಪ್ರಸಿದ್ಧಿ ಪಡೆಯಿತು. ಈ ಗಾಯನಕ್ಕಾಗಿ ಶ್ರೇಷ್ಠತೆಗಾಗಿ ಮೀಸಲಿಟ್ಟ ಏಷ್ಯಾವಿಷನ್ ಪ್ರಶಸ್ತಿಗಳಲ್ಲಿ ತನ್ನ ಮೊದಲ ಪ್ರಶಸ್ತಿಯನ್ನು ಪಡೆದರು. == ಧ್ವನಿಮುದ್ರಿಕೆ == == ಉಲ್ಲೇಖಗಳು == == ಬಾಹ್ಯ ಕೊಂಡಿಗಳು == ಅಂತರಜಾಲ ಸಿನೆಮಾ ದತ್ತಸಂಚಯದಲ್ಲಿ ಹಿರಣ್ಮಯಿ